text: Syrisk fredsdemonstration i Vejle
  14 april 2012 kl. 07.47
  Trods våbenhvilen i Syrien kom der lørdag nye meldinger om, at det syriske styre bombarderer oprørernes højborge. Fredsdemonstration holdes af lokale syrere i Vejle.
  Formålet med demonstrationen er at lægge pres på den syriske præsident Assad og ikke mindst politikere og organisationer for at stoppe urolighederne.
  Arrangørerne af "Fredsdemonstration for Syrien" mener, at der nu i mere end ét har har foregået "forfærdelige hændelser" i Syrien mod civilbefolkningen.
  Demonstrationen foregår på Søndertorvet i Vejle, lørdag kl 12.
  
  Nye granater
  Lørdag morgen kom den seneste melding om uroligheder i Syrien. Granater blev sendt ind over to bydele i oprørernes højborg, byen Homs, i et tilsyneladende brud på den FN-mæglede våbenhvile.
  Oplysningerne stammer fra den syriske organisation "Observatoriet for Menneskerettigheder", der holder til i London.
  Der er ingen meldinger om døde eller tilskadekomne efter morgenens bombardementer.
  